《讯鞫有閒呈德夫》
宋代·韦骧

同时锁深院，轮日直寒厅。所得期无喜，忘情在不经。

桃心随雨碎，柳眼向人青。早晚连镳去，春郊约罄瓶。

案积云堆影，庭虚谷应声。榜笞非所事，杖履有馀清。

静径牵情数，芳林照眼明。相逢得佳侣，尤足慰营营。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。